ช่วยสรุปเรื่อง "ทำไมต้องนำตัวผู้ถูกจับและถูกควบคุมตัวไปพบศาล" ให้หน่อยค่ะ
ทำไมต้องนำตัวผู้ถูกจับและถูกควบคุมตัวไปพบศาล
คณะกรรมการสิทธิมนุษยชน (Human Rights Committee) ซึ่งเป็นคณะกรรมการประจำกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ได้ให้เหตุผลของการที่จะต้องนำตัวผู้ถูกจับไปพบศาลว่า “การให้นำตัวผู้ถูกจับกุมไปยังศาลโดยไม่ชักช้ามีวัตถุประสงค์เพื่อป้องกันมิให้เกิดการกระทำที่มิชอบกับผู้ถูกจับกุม”[6] และ “การนำผู้ถูกจับไปปรากฏตัวต่อหน้าศาล เพื่อให้ศาลสามารถตรวจสอบการปฏิบัติของเจ้าหน้าที่ต่อผู้ถูกควบคุมตัวในระหว่างการถูกควบคุมตัวได้”[7]
คำถามต่อไป แล้วทำไมต้องเป็นศาล ศาลหรืออำนาจตุลาการเป็นองค์กรอิสระ (independent) และเที่ยงธรรม (impartial) จึงเป็นผู้ที่เหมาะสมในการตรวจสอบการจับกุมและควบคุมตัวที่กระทำโดยเจ้าหน้าที่ซึ่งเป็นฝ่ายบริหาร ซึ่งสอดคล้องกับหลักการที่ว่า ‘อำนาจตุลาการคือผู้พิทักษ์เสรีภาพปัจเจกชน’ (L’autorité judiciaire, gardienne de la liberté individuelle)[8]
แนวคำพิพากษาศาลฎีกาไทยส่วนหนึ่งได้แสดงบทบาทของศาลในการพิทักษ์เสรีภาพปัจเจกชน เช่น ในคำพิพากษาศาลฎีกาที่ 466/2541 วินิจฉัยว่า “หากการจับไม่ชอบด้วยกฎหมายแล้ว พนักงานสอบสวนก็ไม่มีอำนาจที่จะควบคุมตัวผู้ถูกจับต่อเนื่องจากการจับที่ไม่ชอบด้วยกฎหมายหรือยื่นคำร้องขอให้ศาลออกหมายขังในระหว่างสอบสวนตามประมวลกฎหมายวิธีพิจารณาความอาญา มาตรา 87 ได้” และใน คำพิพากษาศาลฎีกาที่ 4294/2550[9]  ซึ่งพิพากษาว่า “หากพนักงานสอบสวนมิได้ขอฝากขังต่อศาลภายในกำหนด เมื่อพ้นอำนาจการควบคุมตัวผู้ต้องหาของพนักงานสอบสวนแล้ว พนักงานสอบสวนต้องปล่อยตัวผู้ต้องหาไป” ซึ่งหมายถึงศาลจะออกหมายขังผู้ต้องหาระหว่างสอบสวนไม่ได้นั่นเอง 
จากหลักการและแนวคำพิพากษาศาลฎีกาไทยดังกล่าว การอนุมัติหรือไม่อนุมัติให้ฝากขังครั้งแรกจึงเป็นเรื่องสำคัญที่ศาลเข้ามามีบทบาทในการคุ้มครองสิทธิของผู้ถูกจับและผู้ถูกควบคุมตัว หากเกิดการจับกุมที่มิชอบ การคุมขังที่มิชอบ หรือการปฏิบัติที่มิชอบโดยเจ้าหน้าที่ของรัฐในระหว่างควบคุมตัว เช่น การทรมานผู้ต้องหา ศาลสามารถคุ้มครองสิทธิประชาชนได้อย่างดีที่สุด ด้วยการไม่ออกหมายขัง ซึ่งมีผลให้ผู้ต้องหาได้รับอิสรภาพ แม้พนักงานสอบสวนก็ยังคงดำเนินการสอบสวนคดีอาญาต่อไปได้ แม้ไม่มีการขังผู้ต้องหาในระหว่างสอบสวนก็ตาม ตรงกันข้าม หากการขังในระหว่างสอบสวนเกือบจะเป็นไปโดยอัตโนมัติตามคำร้องของเจ้าพนักงาน[10] ก็เป็นเรื่องน่าเสียดายที่บทบาทการคุ้มครองสิทธิที่มีอยู่ก็ไม่ได้ถูกนำมาใช้
ทำไมต้องนำตัวผู้ถูกจับและถูกควบคุมตัวไปพบศาล
คณะกรรมการสิทธิมนุษยชน ให้เหตุผลว่า การให้นำตัวผู้ถูกจับกุมไปยังศาลโดยไม่ชักช้า เพื่อป้องกันมิให้เกิดการกระทำที่มิชอบกับผู้ถูกจับกุม และ การนำผู้ถูกจับไปปรากฏตัวต่อหน้าศาล เพื่อให้ศาลตรวจสอบการปฏิบัติของเจ้าหน้าที่ต่อผู้ถูกควบคุมตัวในระหว่างการถูกควบคุมตัว ศาลเป็นองค์กรอิสระและเที่ยงธรรม จึงเป็นผู้ที่เหมาะสมในการตรวจสอบการจับกุมและควบคุมตัว ซึ่งสอดคล้องกับหลักการที่ว่า อำนาจตุลาการคือผู้พิทักษ์เสรีภาพปัจเจกชน
แนวคำพิพากษาศาลฎีกาไทยได้แสดงบทบาทของศาลในการพิทักษ์เสรีภาพปัจเจกชน การอนุมัติหรือไม่อนุมัติให้ฝากขังครั้งแรกเป็นเรื่องสำคัญที่ศาลมีบทบาทในการคุ้มครองสิทธิของผู้ถูกควบคุมตัว หากเกิดการปฏิบัติที่มิชอบโดยเจ้าหน้าที่ของรัฐในระหว่างควบคุมตัว ก็เป็นเรื่องน่าเสียดายที่บทบาทการคุ้มครองสิทธิไม่ได้ถูกนำมาใช้
1.ความรู้พื้นฐานกฏหมาย,26.กฎหมายสิทธิมนุษยชน